ઘડિયાળો પણ હવે હાઈ-ટેક બની ગઈ છે. ઍપલ અને સૅમસંગ જેવી બ્રૅન્ડ્સે પણ સ્માર્ટફોનની જેમ હવે સ્માર્ટવૉચ બનાવવાનું શરૂ કરી દીધું છે. આવી સ્માર્ટવૉચ ફોનથી લઈને મ્યુઝિક-પ્લેયર સુધીની ગરજ સારે છે. અને હા, સમય પણ દેખાડે. આ સિવાય હાથમાં પહેરી શકાય એવા કૉલર આઇડી બ્રૅસલેટ્સ પણ આજકાલ ટ્રેન્ડમાં છે. ફોન પૉકેટમાં હોય અથવા ડ્રાઇવ કરતા હો ત્યારે ફોન આવે તો આ રિસ્ટ-બૅન્ડમાં નંબર ફ્લૅશ થશે. આ સિવાય બ્લડ-પ્રેશર કન્ટ્રોલમાં રાખે એવું રિસ્ટ-બૅન્ડ પણ હવે બનવા લાગ્યું છે.